באופן כללי, רטינול בטוח בהרבה לשימוש מאשר רטין A, וזו בעצם הסיבה לכך שהוא נמכר ללא מרשם רופא, בניגוד לרטין A. עם זאת, גם הרטינול עלול לגרום לגירוי עור מקומי, אדמומיות ויובש, ולעתים גם לצריבה, גירוד וקילוף של העור. תופעת לוואי נוספת היא רגישות יתר לאור השמש, שיכולה להתבטא בפריחה או בתגובה דמוית כוויות שמש. לכן, מומלץ להשתמש ברטינול בשעות הערב, ובמהלך היום להקפיד למרוח קרם הגנה איכותי מעל לקרם הלחות בכל יציאה לשמש, גם בחורף. כמו כן, חשוב שההתאמה של תכשיר הרטינול תיעשה על ידי קוסמטיקאית מוסמכת ומנוסה.